ওয়াশিংটন, ০৩ মার্চ- ইন্টারনেটে নিরাপত্তা বিধান করা বা সাইবার সিকিউরিটি নিয়ে অনেক দিন ধরেই তোড়জোড় চলছে যুক্তরাষ্ট্রে। পেন্টাগন তাদের নিরাপত্তা ব্যবস্থা আগের চেয়ে অনেক জোরদার করেছে যাতে বহিরাগত কোনো শক্তি এই নিরাপত্তা বেষ্টনী ভাঙতে না পারে। নিজেদের অগ্রগতি এবং দুর্বলতা পরিমাপের জন্য বিশেষজ্ঞ হ্যাকারদের পেন্টাগনের অনলাইন ব্যবস্থায় হ্যাক করার আহবান জানিয়েছে তারা।